strabo.geographica 13.1.53
οἴεται δʼ ὁ Σκήψιος καὶ βασίλειον τοῦ Αἰνείου γεγονέναι τὴν Σκῆψιν , μέσην οὖσαν τῆς τε ὑπὸ τῷ Αἰνείᾳ καὶ Λυρνησσοῦ , εἰς ἣν φυγεῖν εἴρηται διωκόμενος ὑπὸ τοῦ Ἀχιλλέως · φησὶ γοῦν ὁ Ἀχιλλεύς ἢ οὐ μέμνῃ , ὅτε πέρ σε βοῶν ἄπο μοῦνον ἐόντα σεῦα κατʼ Ἰδαίων ὀρέων ταχέεσσι πόδεσσι , κεῖθεν δʼ ἐς Λυρνησσὸν ὑπέκφυγες · αὐτὰρ ἐγὼ τὴν πέρσα , μεθορμηθείς . οὐχ ὁμολογεῖ δὲ τῷ περὶ τῶν ἀρχηγετῶν τῆς Σκήψεως λόγῳ τῷ λεχθέντι νῦν τὰ περὶ τοῦ Αἰνείου θρυλούμενα . περιγενέσθαι γὰρ δὴ τοῦτόν φασιν ἐκ τοῦ πολέμου διὰ τὴν πρὸς Πρίαμον δυσμένειαν · ἀεὶ γὰρ Πριάμῳ ἐπεμήνιε δίῳ , οὕνεκʼ ἄρʼ ἐσθλὸν ἐόντα μετʼ ἀνδράσιν οὔ τι τίεσκε , τοὺς δὲ συνάρχοντας Ἀντηνορίδας καὶ αὐτὸν τὸν Ἀντήνορα διὰ τὴν Μενελάου παρʼ αὐτῷ ξενίαν . Σοφοκλῆς γοῦν ἐν τῇ ἁλώσει τοῦ Ἰλίου παρδαλέαν φησὶ πρὸ τῆς θύρας τοῦ Ἀντήνορος προτεθῆναι σύμβολον τοῦ ἀπόρθητον ἐαθῆναι τὴν οἰκίαν . τὸν μὲν οὖν Ἀντήνορα καὶ τοὺς παῖδας μετὰ τῶν περιγενομένων Ἑνετῶν εἰς τὴν Θρᾴκην περισωθῆναι κἀκεῖθεν διαπεσεῖν εἰς τὴν λεγομένην κατὰ τὸν Ἀδρίαν Ἑνετικήν , τὸν δὲ Αἰνείαν μετʼ Ἀγχίσου τοῦ πατρὸς καὶ τοῦ παιδὸς Ἀσκανίου λαὸν ἀθροίσαντα πλεῦσαι · καὶ οἱ μὲν οἰκῆσαι περὶ τὸν Μακεδονικὸν Ὄλυμπον φασίν , οἱ δὲ περὶ Μαντίνειαν τῆς Ἀρκαδίας κτίσαι Καπύας , ἀπὸ Κάπυος θέμενον τοὔνομα τῷ πολίσματι , οἱ δʼ εἰς Αἴγεσταν κατᾶραι τῆς Σικελίας σὺν Ἐλύμῳ Τρωὶ καὶ Ἔρυκα καὶ Λιλύβαιον κατασχεῖν , καὶ ποταμοὺς περὶ Αἴγεσταν προσαγορεῦσαι Σκάμανδρον καὶ Σιμόεντα · ἔνθεν δʼ εἰς τὴν Λατίνην ἐλθόντα μεῖναι κατά τι λόγιον τὸ κελεῦον μένειν ὅπου ἂν τὴν τράπεζαν καταφάγῃ · συμβῆναι δὲ τῆς Λατίνης περὶ τὸ Λαουίνιον τοῦτο , ἄρτου μεγάλου τεθέντος ἀντὶ τραπέζης κατὰ ἀπορίαν καὶ ἅμα ἀναλωθέντος τοῖς ἐπʼ αὐτῷ κρέασιν . Ὅμηρος μέντοι συνηγορεῖν οὐδετέροις ἔοικεν , οὐδὲ τοῖς περὶ τῶν ἀρχηγετῶν τῆς Σκήψεως λεχθεῖσιν · ἐμφαίνει γὰρ μεμενηκότα τὸν Αἰνείαν ἐν τῇ Τροίᾳ καὶ διαδεδεγμένον τὴν ἀρχὴν καὶ παραδεδωκότα παισὶ παίδων τὴν διαδοχὴν αὐτῆς , ἠφανισμένου τοῦ τῶν Πριαμιδῶν γένους · ἤδη γὰρ Πριάμου γενεὴν ἤχθηρε Κρονίων . νῦν δὲ δὴ Αἰνείαο βίη Τρώεσσιν ἀνάξει καὶ παίδων παῖδες , τοί κεν μετόπισθε γένωνται . οὕτω δʼ οὐδʼ ἡ τοῦ Σκαμανδρίου διαδοχὴ σώζοιτʼ ἄν . πολὺ δὲ μᾶλλον τοῖς ἑτέροις διαφωνεῖ τοῖς μέχρι καὶ Ἰταλίας αὐτοῦ τὴν πλάνην λέγουσι καὶ αὐτόθι ποιοῦσι τὴν καταστροφὴν τοῦ βίου . τινὲς δὲ γράφουσιν Αἰνείαο γένος πάντεσσιν ἀνάξει , καὶ παῖδες παίδων , τοὺς Ῥωμαίους λέγοντες .
Lemmas: οἴομαι δέ ὁ Σκήψιος καί βασίλειον ὁ Αἰνείας γίγνομαι ὁ Σκῆψις , μέσος εἰμί ὁ τε ὑπό ὁ Αἰνείας καί Λυρνησσός , εἰς ὅς φεύγω λέγω διώκω ὑπό ὁ Ἀχιλλεύς · φημί γοῦν ὁ Ἀχιλλεύς ἤ οὐ μιμνῄσκω , ὅτε περ σύ βοῦς ἀπό μόνος εἰμί σεύω κατά Ἰδαῖος ὄρος ταχύς πούς , ἐκεῖθεν δέ εἰς Λυρνησσός ὑπεκφεύγω · ἀτάρ ἐγώ ὁ πέρθω , μεθορμάομαι . οὐ ὁμολογέω δέ ὁ περί ὁ ἀρχηγέτης ὁ Σκῆψις λόγος ὁ λέγω νῦν ὁ περί ὁ Αἰνείας θρυλέω . περιγίγνομαι γάρ δή οὗτος φημί ἐκ ὁ πόλεμος διά ὁ πρός Πρίαμος δυσμένεια · ἀεί γάρ Πρίαμος ἐπιμηνίω δῖος , οὕνεκα ἄρα ἐσθλός εἰμί μετά ἀνήρ οὐ τις τίω , ὁ δέ συνάρχω Ἀντηνορίδης καί αὐτός ὁ Ἀντήνωρ διά ὁ Μενέλαος παρά αὐτός ξενία . Σοφοκλῆς γοῦν ἐν ὁ ἅλωσις ὁ Ἴλιος παρδαλέη φημί πρό ὁ θύρα ὁ Ἀντήνωρ προτίθημι σύμβολον ὁ ἀπόρθητος ἐάω ὁ οἰκία . ὁ μέν οὖν Ἀντήνωρ καί ὁ παῖς μετά ὁ περιγίγνομαι Ἑνετός εἰς ὁ Θρᾴκη περισῴζω ἐκεῖθεν διαπίπτω εἰς ὁ λέγω κατά ὁ Ἀδρίας Ἑνετικός , ὁ δέ Αἰνείας μετά Ἀγχίσης ὁ πατήρ καί ὁ παῖς Ἀσκάνιος λαός ἀθροίζω πλέω · καί ὁ μέν οἰκέω περί ὁ Μακεδονικός Ὄλυμπος φημί , ὁ δέ περί Μαντίνεια ὁ Ἀρκαδία κτίζω Καπύη , ἀπό Κάπυς τίθημι ὄνομα ὁ πόλισμα , ὁ δέ εἰς Αἴγεστα καταίρω ὁ Σικελία σύν Ἔλυμος Τρώς καί Ἔρυξ καί Λιλύβαιον κατέχω , καί ποταμός περί Αἴγεστα προσαγορεύω Σκάμανδρος καί Σιμόεις · ἔνθεν δέ εἰς ὁ Λατίνη ἔρχομαι μένω κατά τις λόγιον ὁ κελεύω μένω ὅπου ἄν ὁ τράπεζα κατεσθίω · συμβαίνω δέ ὁ Λατίνη περί ὁ Λαουΐνιον οὗτος , ἄρτος μέγας τίθημι ἀντί τράπεζα κατά ἀπορία καί ἅμα ἀναλίσκω ὁ ἐπί αὐτός κρέας . Ὅμηρος μέντοι συνηγορέω οὐδέτερος ἔοικα , οὐδέ ὁ περί ὁ ἀρχηγέτης ὁ Σκῆψις λέγω · ἐμφαίνω γάρ μένω ὁ Αἰνείας ἐν ὁ Τροία καί διαδέχομαι ὁ ἀρχή καί παραδίδωμι παῖς παῖς ὁ διαδοχή αὐτός , ἀφανίζω ὁ ὁ Πριαμίδης γένος · ἤδη γάρ Πρίαμος γενεά ἐχθαίρω Κρονίων . νῦν δέ δή Αἰνείας βία Τρώς ἀνάσσω καί παῖς παῖς , ὁ ἄν μετόπισθε γίγνομαι . οὕτως δέ οὐδέ ὁ ὁ Σκαμάνδριος διαδοχή σῴζω ἄν . πολύς δέ μάλα ὁ ἕτερος διαφωνέω ὁ μέχρι καί Ἰταλία αὐτός ὁ πλάνη λέγω καί αὐτόθι ποιέω ὁ καταστροφή ὁ βίος . τις δέ γράφω Αἰνείας γένος πᾶς ἀνάσσω , καί παῖς παῖς , ὁ Ῥωμαῖος λέγω .